V túto hodinu vám postupne prezradíme,
ktorí desiati hráči budú reprezentovať USA na Olympiáde 1992.
Veľa sa uvažovalo o tom, kto bude hrať a kto nie.
Uvažoval som, aký bude môj ďalší krok...
...keď mi zavolal komisár Stern a povedal:
„Hej, Earvin. Chceme, aby si hral na Olympiáde.“
Ak tvoríte tím, musíte začať s vynikajúcim lídrom.
A kto môže byť lepší ako hráč, ktorý svoj tím doviedol k piatim titulom?
Magic Johnson.
Bavili sme sa o tom, veľmi som sa tešil.
A potom povedal, že máme jeden problém.
Spýtal som sa aký.
„Larry a Michael.“
Tak som Larrymu zavolal: „Pozri, LB. Je to náš posledný počin.
Musíme hrať. Ty musíš hrať.“
Odvetil som, že asi nie.
Snažil som sa prežiť sezónu. Nevedel som, či to zvládnem.
BÝV. KRÍDELNÍK CELTICS
Hovoril o svojom chrbte a že nevie.
Povedal som mu: „Len sa postavíš do rohu
alebo rovno pod kôš.
Nič iné robiť nemusíš. Ja ti tú loptu prinesiem.
A ty to tam iba strelíš.“
„To ešte dokážeš, nie?“
„Ach, hej, so zavretými očami.“
Musel som to urobiť.
Či už budem môcť hrať alebo nie, v tom tíme som musel byť.
Nakoniec súhlasil.
Ale s Michaelom to šlo ťažšie.
Michael, už si sa definitívne rozhodol,
či budeš, alebo nebudeš hrať na Olympiáde?
Rád by som, ale myslím, že by ma to príliš rozptýlilo
od toho, čo musím dokázať pre Bulls.
Takže si nemyslím, že sa zúčastním.
Povedal som: „Chlape, počúvaj.
Hrať s tebou a Larrym je môj sen.
A bude zábava byť tam spolu,
lebo sme spolu vlastne ešte nikdy netrávili čas.“
Trochu som na ňom musel zapracovať, ale nakoniec súhlasil.
Tím snov – The Dream Team.
Basketbalový stroj plný mien ako Magic, Michael, Ewing a Bird.
Najlepší z NBA.
BÝV. HOSTKA, NBA INSIDE STUFF
Tá hviezdna sila bola elektrizujúca.
Svet sa zbláznil.
Šou priniesol do Barcelony.
Magic! Magic!
BASKETBALOVÁ HVIEZDA USA KRADNE ŠPANIELSKE SRDCIA
Nikdy som nechcel, aby si ostatní mysleli,
že musia hrať za mňa.
Na tých tréningoch som odohral asi najlepší basketbal
v živote.
Je zabijak s detskou tvárou.
BÝV. KRÍDELNÍK 76ERS
Každý deň to bola poriadna zrážka.
Chcel nám dokázať, že sa vrátil.
A ja som mu chcel dokázať, že sú na rade mladí.
BÝV. ROZOHRÁVAČ BULLS
Boli sme spolu často a myslím, že nás to všetkých tak nejak spojilo.
PRIATEĽ A FILMÁR
V Barcelone som s Magicom, Charlesom Barkleym a M.J.-om hral karty.
Boli sme bratia, ktorí si otvárali hubu.
A v tom nebol nikto lepší ako Michael.
A Magicovi sa to nepozdávalo.
Sme dvaja súťaživí chlapi, čo nechceli prehrať.
Išli sme tam hrať.
Išli sme hrať tvrdo a ja som išiel za víťazstvom.
VO FINÁLE PROTI CHORVÁTSKU
Pre Ameriku je to tím snov. Pre súperov nočná mora.
Ak si takúto silu udržíme,
tak máme podľa nás veľkú šancu na výhru.
Je jasné, že Magic do olympijského tímu roku 1992
pridal niečo špeciálne.
Ako sa očakávalo, tu v Barcelone vyhrali zlato.
Dream Team som potreboval, aby som sám sebe potvrdil,
že budem v poriadku.
Že tu budem ešte dlho.
Že ešte stále môžem hrať a že moje telo je v poriadku.
Vtedy som sa už liekom prispôsobil.
Desiatkam miliónov ľudí s rovnakou diagnózou...
SÚČASNÝ KOMISÁR NBA
...ktorí ho videli hrať
na veľmi vysokej úrovni, dával sebaistotu.
V tej dobe
sa Magic začal rozprávať s Davidom o jeho túžbe vrátiť sa do NBA.
Keď profesionálny šport opustíte, vlastne to nie je o zápasoch.
Je to o tom, že ste členom tímu.
Ešte raz som to potreboval zažiť.
Volajú ma Magic
Pred menej než rokom
sa zdalo, že Magica vidíme na palubovke poslednýkrát.
Hviezda Lakers ukončila kariéru kvôli vírusu HIV.
Ale potom sa Magic ukázal v Dream Teame, vyhral zlatú medailu
a teraz je naspäť v NBA.
Neodišiel som tak, ako by som si prial.
Nebol to dokonalý záver.
Ale kovboj John Wayne to vždy ukončil tak, ako chcel on.
To bol jeho spôsob.
Konečne.
Dnešok je pre mňa skvelým dňom.
Tvrdo som drel, aby som sa mohol vrátiť.
A som veľmi rád, že som späť.
Len to som chcel povedať.
Chcel som to pre seba.
BÝV. ROZOHRÁVAČ LAKERS
S ním sme mali šancu opäť vyhrať.
Znovu sa dostať do finále.
Vyjsť na palubovku na čele Lakers ako za starých čias.
Už teraz, keď o tom hovorím, mám zimomriavky.
MAGIC: PATRÍM NA TÚ PALUBOVKU
NEISTOTA OHĽADOM MAGICA A AIDS
Ale jeho návrat bol kontroverzný.
Mnoho hráčov v celej lige sa necítilo pohodlne.
BÝV. AGENT MAGICA
Malone vystúpil verejne.
Ak sa s niekým zrazím... Nemusí to byť Magic.
BÝV. KRÍDELNÍK JAZZ
Môže to byť ktokoľvek.
Ale pokiaľ niekto má vírus AIDS,
bude pre mňa ťažké hrať tak tvrdo, ako by som mohol.
A ak to ľudia nemôžu rešpektovať, je to ich vec.
Bolo naozaj ťažké ignorovať také poznámky
od takého prominentného hráča.
S Karlom som práve hral.
Hrali sme spolu v All-Star a aj v Dream Teame.
A teraz máš problém hrať proti mne v normálnej lige?
Cítil som sa, akoby ma bodol do chrbta.
BÝV. ŠPORTOVÝ TRÉNER LAKERS
A teraz existuje táto prekážka.
Išli sme na predsezónny zápas do Severnej Karolíny
a Magica niekto poškrabal.
Vzali sme si time-out.
Keď prišiel na lavičku,
videl som, ako sa na mňa upierajú všetky oči a všetky kamery.
Na tvárach hráčov som videl, že im to nebolo príjemné.
Viditeľne sa zmenilo celé ich správanie.
BÝV. KRÍDELNÍK LAKERS
V tom momente tam fungovala neverbálna komunikácia
a ja som nechápal, prečo všetci zízajú.
Pamätám si, že reportéri hovorili: „Božemoj. Bože.“
Že Magica poškrabali. Že krváca.
„Čo s tým urobia?“
V zadnom vrecku som mal rukavice.
Podľa protokolu, ktorý som sám napísal.
Ale neexistuje, že by som si ich navliekol.
Keby som to urobil, bol by to dokonalý príklad nejednoznačného signálu.
Hovoríme vám, že to od neho nemôžete dostať.
Tak prečo si teraz dávam rukavice?
Mohli ste vidieť strach na ich tvárach.
A stále sa na to bude upozorňovať.
Je to na mňa príliš.
A dialo by sa to po celý rok.
Magicov návrat sa skončil predtým, ako sa začal.
MAGIC ZNOVU KONČÍ
Basketbalová hviezda dnes oznámila, že odchádza nadobro,
a to kvôli kontroverzii, ktorú vyvolalo jeho rozhodnutie
hrať s vírusom AIDS.
V médiách bolo toľko zlých ohlasov.
Stratila sa radosť.
Ale ja som s ním súcitila. Mal v sebe ešte mnoho basketbalu.
Keď si tu bol, povedal si, že Boh ťa stvoril pre basketbal.
Neviem, čo si teraz o tom myslíš.
Podľa mňa to pre teba musí byť veľké sklamanie.
Ľudia nechápu, že ako decká...
Nuž, basketbal bol všetkým, na čo sme mysleli.
Vtedy to bol náš celý život.
Povedal si, že chceš odísť ako John Wayne.
- Hej. - Chcel si to urobiť po svojom.
Presne.
A teraz tú šancu nedostaneš.
Pre mňa by bol dokonalý záver odohrať túto sezónu.
Ale môj film zakončenie mať nebude.
Ach, chlape. S Cookie sme boli spolu a od seba
od osemnástich a teraz sme boli manželia.
Čakali sme dieťa.
A mali sme Andreho.
Cookie s ním mala špeciálne puto.
Viete, pre nás to bola dôležitá chvíľa.
Rodina Johnsonovcov sa rozrastala.
Magic, váha Earvina Johnsona III.
je 3600 gramov. Gratulujeme.
Ďakujem. Vážim si to.
Keď sa narodil E.J., veľmi sa mi uľavilo,
lebo doktori vždy hovorili: „Podľa toho, ako tej chorobe rozumieme...
COOKIE JOHNSONOVÁ
...ak ju nemá matka, nemá ju ani dieťa.“
Ale niekde v podvedomí sa aj tak obávate,
či bude v poriadku a ako bude vyzerať.
Viete: „Nebude chorý?“
A keď nakoniec prišiel, bol nádherný.
Bol úplne zdravý a bol pre nás veľkým požehnaním.
Ahoj.
Vyzeráš dobre.
- Ale. - Prineste ho. Earvin III.
Magic to hovorí v knihe. Je to vtipné.
Magic bol v sále, keď bol malý na ceste
a Cookie tlačila.
A keď uvidel hlavičku... čo si urobil?
Povedal som: „Stop.“
Áno.
Obzerali sa: „Čo sa deje?“
Ja na to, že moje dieťa sa musí narodiť za zvukov Luthera Vandrossa.
Hoci sme mali nové dieťatko a Earvin bol úžasný,
aj tak som mala pocit, že bol stratený, a to bolo ťažké.
Nehral som hru, ktorú milujem a to bolelo.
To, že som nesedel v šatni, že som nebol súčasťou cesty autobusom,
že som každý večer nešiel do bitky so svojimi parťákmi.
Som pohltený basketbalom.
Túžbou byť najlepší.
Celý život som pohltený vyhrávaním titulov.
Jediné, čomu rozumel, bolo ako súťažiť v basketbale.
BÝV. GENERÁLNY MANAŽÉR LAKERS
Čo chce tento génius s loptou v ruke od života
na vrchole svojej hráčskej kariéry?
Čo urobí, aby uspokojil tú vášeň z hry?
O tom sme sa celé dni zhovárali.
BÝV. ROZOHRÁVAČ PISTONS
Kto si a kým budeš?
Týmto už byť nemôžeš.
Musel som sa vrátiť o krok späť a nejak to vymyslieť.
Vyrastal som chudobný, ale moje sny také neboli.
Vždy som sníval mimo svojej ulice, mimo svojho mesta
a mimo svojej komunity.
Keď som vyrastal, v telke často dávali
veľmi známu reklamu na mydlo.
ČISTÉ A KRÉMOVÉ
Niektorým dievčatám stačí byť čisté.
Ja chcem cítiť viac.
V tej reklame bola obrovská, okrúhla vaňa a hovorieval som:
„Raz tú vaňu budem mať.“
Všetkým som to hovoril.
A oni na to, že som šibnutý.
Viete, ako deti si myslíte: „Sklapni už.
Jasné, že tú vaňu nebudeš mať.“
Alebo, že nespraví toto a ako by dokázal tamto.
Skrátka sme to nevídali.
Ľudia, ktorí také veci mali, nevyzerali ako my.
Lansing bol... ako z toho filmu Farba citov.
Pekne zatlieskajme služobníctvu.
Ako decká sme pracovali v golfovom klube...
MENTORI, PODNIKATELIA Z LANSINGU
...a doberali sme sa, pretože on pracoval dnu a čistil topánky,
zatiaľ čo ja som vonku nosil palice a podobne.
Potom mi hovoril, že som pomocník na poli
a on robí v plantážnikovom dome.
Taký bol Lansing.
Ale viete čo?
Vždy som sníval vo veľkom.
A keď som si niečo zaumienil, vždy som to urobil.
A čokoľvek som chcel, môj otec hovoril: „Musíš pre to makať.“
Otec pracoval pre automobilku
a mal aj dve alebo tri práce naraz.
BRAT
Pracoval na benzínovej pumpe
a večer potom išiel na osem hodín do automobilky.
Mal službu na vynášanie odpadkov, takže sme chodili vyhadzovať smeti.
Bratia sa trochu hanbili, keď pracovali na smetiarskom aute,
lebo ich videli kamaráti.
Hanbili sme sa.
Naši vtedajší kamaráti vždy čakali na auto číslo 857,
to bolo číslo na boku toho auta.
Kvôli tomu som sa dostal do mnohých bitiek, ale...
Mne bolo jedno, či ma kamoši uvidia.
Dôležité bolo, že som bol s otcom.
Otec bol môj idol.
Býval som o ulicu a pol od nich, takže som ho videl
vyrastať v podstate od narodenia.
Veľa sa od otca naučil.
A hodnoty, ktoré Earvin v živote má, sú hodnoty jeho rodičov.
Pamätám si to, akoby to bolo včera.
Vypýtal som si od otca nejaké peniaze,
lebo v kine dávali Godzillu.
A všetci z okolia chceli ten film vidieť
v kine v centre mesta.
KINO STATE
A on povedal: „Nemám pre teba dolár.“
Ale vraj mám ísť s ním. Súhlasil som.
Išiel som za ním do garáže a povedal:
„Zoznám sa s pani Lopatou, pani Motykou a pani Kosačkou.“
Povedal som...
Teda on: „Ak chceš dolár,
choď a použi ich, aby si si ho zarobil.“
Modlil som sa, aby v Lansingu napadal sneh,
aby som si mohol niečo zarobiť.
Vždy som sa v susedstve nejakým spôsobom obracal.
Celý jeho život som podnikal.
Nepoznal ma, keď som nepodnikal.
Earvin s ním cez leto pracoval.
Mal u Grega Eatona brigádu.
Chodil načas a odišiel, keď bolo všetko...
všetky jeho úlohy dokončené.
Nevie, ako veci odfláknuť.
Viete, vynášali sme smeti, upratovali kanceláriu.
Veľmi živo si pamätám, ako si Earvin sadol za ten stôl.
NAJVYHĽADÁVANEJŠÍ BASKETBALISTA
Vyložil si nohy na ten stôl.
Keď som vošiel, mal nohy vyložené
na mojom stole.
Spýtal som sa, čo to má byť. „Hrám sa na vás.
Hrám sa, že som vami.“ Zasmiali sme sa.
NÓBL EARVIN JOHNSON
Naozaj si sám seba predstavoval ako podnikateľa.
O tom hovoril stále, keď sme sa rozprávali o tom, čo bude po basketbale.
BÝV. ROZOHRÁVAČ LAKERS
Sedávali sme vzadu v autobuse.
Pýtali sa: „Buck, čím chceš byť?“
Volali ma Buck.
Ja že budem vlastniť podnik a budem podnikateľom.
Ale zároveň som netušil, kde začať.
Ako prvému som zavolal Dr. Jerrymu Bussovi
a navštívil som ho.
Chcel vedieť, čo okrem basketbalu by som chcel robiť.
Vždy sa ma to pýtal.
„Earvin, aké máš ciele? Aké máš sny?“
A ešte: „A ako ten cieľ dosiahneš?
Akú máš stratégiu, aby si sa dostal tam, kam chceš?“
Earvin plánoval využiť svoju slávu,
aby sa spoznal s ľuďmi z biznisu.
Klapka.
Niektorí ľudia ho o podnikaní naučili veľa
a on ich vedomosti vsiakol.
Jerry Buss ho naučil veľa o biznise.
Aj Michael Ovitz ho veľa naučil.
Keď sme spoznali Michaela Ovitza,
naozaj Earvina mnohým veciam naučil.
Vošiel, posadil sa. A rozprávali sme sa o jeho možnostiach.
AGENT HOLLYWOODSKYCH HVIEZD
Začal dobre. Povedal, že nechce byť v štyridsiatke
športovcom v dôchodku s niekoľkými predajňami áut.
Vraj chce podnikať.
Povedal som mu, že to bude ťažké.
Hneď na začiatku som mu predplatil
časopisy ako Wall Street Journal, Fortune,
BusinessWeek a Forbes.
Veľa sa vtedy učil.
Stretli sme sa napríklad s vedúcim Coca-Coly.
„Magic Johnson sa chce s vami stretnúť.“
A tiež sa chcel stretnúť so šéfom PepsiCo.
Stretli sme sa s Pepsi. A tiež... Toto sme robili po celých USA.
Raz za čas mi zavolal a požiadal ma o radu.
Earvin povedal, že musí získať určitý súbor zručností.
BÝV. RIADITEĽ AMERICAN EXPRESS
A že na to bude potrebovať čas
a zanietenie, aby sa ich naučil.
Ale Earvin chápal,
že je športová hviezda.
A podľa mňa si myslel, že jeho športový imidž
by mohol zatieniť to, čo chce dokázať v biznise.
Myslím si, že v duchu mal obavy,
že ho nebudú brať vážne.
Že ho budú vnímať len ako športovca.
Bolo ťažké sa prispôsobiť.
Ľudia nechápu, že ako športovec
je každý váš deň presne naplánovaný.
A vtedy mi zrazu nikto nič neprikazoval.
Všetko je len tak.
Nemal som žiadny účel.
Mojím zmyslom boli Lakers a zrazu som musel tú energiu
a tú vášeň a lásku nasmerovať niekam inam.
Takže som potreboval vedieť, ako začať
a akým smerom sa vydať.
29. APRÍL 1992
Hovoríme k vám naživo z Fóra.
Pamätám si na zápas vo Fóre.
Boli sme tam spolu s Earvinom.
Earvin „Magic“ Johnson.
Po zápase sme sa chystali ísť domov,
a zrazu bolo počuť vyhlásenie.
Vraj nemôžeme opustiť halu.
...smeruje ku Culver City.
Dav sa teraz utíšil
a poviem vám prečo.
V meste Los Angeles sú vraj nepokoje.
Asi tri kilometre od Fóra, teda celkom blízko.
Pamätám si, že povedali,
že v blízkosti vypukli nepokoje a výtržnosti.
A že nám radia, aby sme nevychádzali z haly,
kým nezistia, či je to bezpečné.
Keď nás konečne pustili, Earvin ma posadil do auta.
Na ceste späť mi stislo srdce.
Dnes večer porota v súdnom procese
losangeleskej brutality dospela k verdiktu.
Štyria členovia polície, ktorí boli zachytení na kamere,
ako opakovane bijú neozbrojeného muža,
boli uznaní vinnými iba z jedného obvinenia.
Boli sme priamo v centre L.A.
V centre tých výtržností.
SUPERFANÚŠIK LAKERS
Keď si na to spomínam, chápem...
...že každá akcia spôsobí reakciu.
A my sme zatiaľ nikdy nereagovali.
Vždy sme nastavili druhé líce a prijali to,
ale v ten deň sme si povedali: „Nasrať!“
Keď myslím na Rodneyho Kinga a na tie nepokoje...
nepáčilo sa mi, že sme rozorvali svoju vlastnú komunitu.
Viete, černošská komunita zapaľovala svoje vlastné podniky,
a to ublížilo komunitám v South Central, v Comptone.
Ublížilo to mnohým.
Nielenže boli podniky vyhorené,
ale ľudia stratili prácu.
Na mnohé miesta som videla prichádzať zamestnancov,
ktorí plakali, lebo ich pracoviská zmizli.
Začalo mi volať mnoho černošských lídrov, ktorí hovorili:
„Potrebujeme ťa.
Máš obrovský hlas, ľudia ťa vypočujú.
Musíš sa zapojiť.“
Na celú časť populácie sa zabudlo,
zanechali ju napospas prázdnym slovám.
DEM. ZÁSTUPCA GEORGIE
Tu a tam sa niečo urobilo, ale nestačí to.
Musíme robiť omnoho viac.
Vtedy sa niečo vo mne muselo zmeniť.
Povedal som si, že svoj biznis musím vybudovať v mestských štvrtiach USA.
Ak v černošskej komunite nedokážem nič zmeniť,
potom na všetkých tých vyhratých tituloch nezáleží.
Musíme vyjsť do ulíc a požiadať ľudí, aby začali budovať znovu.
Vedel som, čo mi pomôže.
„Musím si zariadiť kanceláriu.“
PÁN EARVIN JOHNSON
Zrazu som každý deň chodil do kancelárie. Znovu som mal režim.
Svoj prvý pohovor si pamätám, akoby to bolo včera.
Vošla som priamo do jeho kancelárie, a okamžite z neho bol Earvin Johnson.
Už nebol Magic Johnson.
Ten ostal na palubovke.
Earvin vo mne zbadal niečo,
čo som sama v sebe nedokázala vidieť.
Vnímal, ako hovorím o komunite, v ktorej som vyrástla.
Vyrástla som v časti South Central.
Počas tých nepokojov som žila v L.A. a cítila som to všade naokolo.
Keď som vyšla z domu, videla som plamene.
Ale aj tak som svoje susedstvo a svoju komunitu milovala...
Aj keď to tam bolo ťažké.
Susedstvo, v ktorom som vyrástla, nemalo dostatok služieb.
Neboli v ňom žiadne veľké kaviarne.
Žiadne popredné kiná.
Videli sme, že ľudia v černošskej
a aj latinskoamerickej komunite
vždy túžili po možnosti vziať svoje rodiny do kina
na film, lebo to bolo
to najlacnejšie, čo si mohli dovoliť.
Ale na film sme museli cestovať mimo svojich susedstiev.
Do kina, ktoré dávalo nové úspešné filmy, sa muselo cestovať aj 30 – 40 minút.
Filmy boli vždy súčasťou môjho života s Cookie.
Naše... jedno z našich prvých rande bolo v kine.
Je to zábavné. Dodnes radi chodíme na rande do kina.
Piatkové rande v kine.
Zoznámil som sa s Kenom Lombardom.
Bol expert na filmový priemysel.
OBCHODNÝ PARTNER
Earvin dával najavo, že miluje kiná a ten biznis,
a že to bolo niečo, o čo sa zaujíma.
Tu som sa chystal prvýkrát poriadne investovať svoje peniaze.
Mali sme príležitosť sa zaradiť,
vybudovať podnik okolo menšinových komunít,
o ktoré sa vtedy nikto nestaral.
Z toho stretnutia som odišiel
presvedčený, že Earvin je ten správny partner.
Peter! Peter!
S Kenom Lombardom
povedali: „Počuj, vieme, že podnikáš s kinami a chceš vedieť,
kde sú potenciálni diváci.
Nuž, vieme o krajine, v ktorej je navštevovanie kina pre ľudí...
BÝV. RIADITEĽ SONY PICTURES
...jednou z priorít.
Diváci sú tam veľmi pokrokoví a dynamickí,
a môžeš tam zarobiť kopu prachov.“
To čo hovorili, sa mi naozaj páčilo.
Firma sa rozrastala po celom svete.
Tak som sa ich spýtal, kde to mám ísť.
Vraj do oblasti asi osem km odtiaľto.
Spojil by si ekonomickú nevyhnutnosť a túžbu, kreatívne možnosti,
a malo by to aj zmysel pre komunitu.
Bolo to silné prehlásenie.
Toto som urobil, spýtajte sa.
Naklonil som sa a povedal: „Beriem.“
MAGICOVE KINÁ
Vedeli sme, čo si každý pomyslí.
Je to v samotnom ústredí gangovej rivality.
V podstate je to na križovatke revírov rôznych gangov,
od gangu Rollin’ 60s, cez Crenshaw až do oblasti Jungle,
ktorá patrí gangu P. Stones.
Jedna potýčka by mohla zničiť celý náš podnik.
A každý si myslel, že sa tak aj stane.
Dosť ma to štvalo a musel som dokázať, že to tak nebude.
Povedal som Kenovi, nech zavolá vodcov gangov.
Chcem si dať raňajky s vodcami gangov Crips a Bloods.
Pýtal sa ma, či som si istý
a ja že určite.
Tak sme šli.
Bolo so mnou asi šesť alebo sedem chlapov.
A oni sa ukázali s 35.
Povedal som: „Nechcem byť neúctivý ani k jednému.
Som tu, aby som vám povedal,
že toto kino pomôže celej černošskej komunite.
Chcem, aby ste tam prišli.
Aby prišla vaša rodina.
Ale musíte súhlasiť, že ani v kine, ani okolo neho
sa nebude odohrávať žiadne násilie.
Zároveň vytváram pozície.
Ak viete o niekom, kto chce prácu, zamestnám ho.“
Každý ho rešpektoval.
Nik ho ako podnikateľa nepoznal, ale aj tak ho v tej pozícii rešpektovali.
Nuž, viete, v L.A. sú všetci fanúšikmi basketbalu alebo Lakers.
Takže samozrejme Earvina zbožňovali.
A tak sa to začalo.
Predtým, než Magic začal, no, stavať kiná,
nestál mi ani za smradľavý prd.
Ale teraz je z neho hrdina, pretože dodržal, čo sľúbil.
Ľuďom, ktorí boli, nuž, tak nejak... v podstate boli odpísaní,
a on im dal prácu. Bolo to ohromné.
SPRÁVY CBS
Filmy hrajú v našej kultúre veľkú úlohu,
ale v niektorých štvrtiach nie sú ani vedľajšou postavou.
Ale to sa vďaka filmovým zázrakom zmení.
MAGICOVE KINÁ
Toto je premietací komplex, ktorý postavil Magic Johnson
v samom centre štvrte Crenshaw v L.A.
Otvorenie bolo veľkou oslavou.
Bývala som za rohom.
Zišlo sa tam celé susedstvo.
Máme tu veľké, veľké, naozaj veľké obrazovky...
...tribúnové sedenie, krevetové pukance,
kuriatka a aj pálivú omáčku.
SPRÁVY
A všetky tie obavy, že to rozbúrajú,
že sa tam bude strieľať a že tam budú bitky.
To sa nikdy nestalo.
Dokázali sme skoncovať s mnohými mýtmi o černošských zákazníkoch.
Toto je nové Magicovo kino.
V celej krajine má tak tri alebo štyri.
V Atlante, Los Angeles, Houstone a toto posledné
je v štvrti v clevelandskej oblasti.
Tu v Harleme neboli žiadne kiná.
A teraz tu máme deväť sál.
Ďalšou výhodou je to, že 80 % zamestnancov
žije v rovnakom susedstve.
A nebolo to o peniazoch.
Bolo to o zmene.
Menil a oživoval komunitu spôsobom,
ktorý som ešte nikdy predtým nevidela.
Keď tie kiná začali mať úspech,
ľudia sa na ne začali, pozerať pod lupou.
Pochybovali: „Naozaj to bude fungovať?
Ste si tým istý?“
A nielenže to fungovalo, ale rýchlo sa to rozrástlo.
A po kinách prišiel Starbucks.
Myslím, že prvýkrát som ten rad uvidel v New Yorku.
Videl som Starbucks, ale vtedy som ešte nevedel, čo to je.
Čudoval som sa: „Tí ľudia čakajú v rade na kávu?“
A boli tam aj černosi.
Chlape, sedel som tam a hovoril si: „Páni.
Toto asi bude môj nasledujúci projekt.“
Zoznámte sa s novým Pánom Kaviarnikom.
Howard Schultz je riaditeľ firmy Starbucks a mozgom, ktorý stojí za prípravou kávy.
Keď prídete do mesta ako je New York, budete žasnúť,
že v takom kultivovanom meste...
PREZIDENT, STARBUCKS
...s úžasným jedlom a umením, nezoženiete dobrú šálku kávy.
Trochu som pochyboval. Môže Magic so Starbucks spraviť niečo...
BÝV. RIADITEĽ STARBUCKS
...čo bude mať význam, čo bude autentické a podstatné?
Vtedy som bol skrátka zvedavý na stretnutie s ním.
Otázkou bolo, či, pokiaľ zavediete
Starbucks v South Central, budú ľudia ochotní zaplatiť štyri doláre.
A Earvin odpovedal: „Kupujeme si Gucciho.“
Vždy, keď má niekto pochybnosti,
tak ako ich oprávnene mal Howard,
musíte im ukázať svoju prácu.
Práve vychádzal prvý film s Whitney Houstonovou, Až si vydýchnem.
Howard Schultz sa rozhodol, že v ten piatok príde.
A poviem vám, šokovali sme ho.
Bolo to šialené.
Vo vestibule bolo tak tisíc ľudí
Pozrel sa na ten rad.
Vypočul si rozhovory, ktoré ľudia viedli pri bufetoch.
Videl, že sa tam míňa veľa prachov.
Chcel ísť dnu a tak sme vošli.
Začal sa film, a Whitney mala, samozrejme, problémy s frajerom.
Tak čo myslíš, Robin?
Toho muža milujem celý život. Dostali sme druhú šancu
a nechcem to pokaziť tým, že si bude myslieť, že mu neverím.
Všetky ženy s kamarátkami vraveli: „Odkopni ho. Prečo si ešte s ním?“
Rozprávali to plátnu.
Diváci boli tým filmom hlboko,
až pudovo zaujatí.
A Magic to podporoval. Hovoril: „Pozri, čo sa tu deje.
Je to preto, že ľuďom dávame možnosť
s tým filmom interagovať.
A takúto komunitu chcem spolu s tebou vytvoriť v Starbucks.“
Starbucks sa zázračne rozširuje.
Obľúbená spoločnosť sa spojila s Magicom Johnsonom
a nové kaviarne plánujú otvoriť v celej krajine.
A hľa, ukázalo sa...
BÝV. PREZIDENT USA
...že aj černosi pijú kávu
a sledujú obrovské množstvo filmov.
Pripravení?
Nebola to charita.
Naopak, mali veľa investorov.
MAGIC S.R.O.
VIAC NEŽ ZÁZRAK
Všetkým, čím som bol na palubovke,
som aj ako podnikateľ.
Mám disciplínu, zámer, stratégiu,
výkon a aj kvalitu.
Earvin sa neustále sústredil na zlepšovanie.
Musíme rásť, musíme stále pracovať.
Zhltol aj jednu z najstarších burgerových reštaurácií v L.A.
Hej, Fatburger. Áno.
Hej.
Ďalšia stuha, ďalší podnik.
Magicovou najnovšou investíciou
v mestských štvrtiach je celodenná posilňovňa pri Oaklande.
Zistili sme, že v mestských štvrtiach USA je nedostatok ubytovania a obchodu.
Tak sme to riešili.
Tento projekt nie je iba úžasný,
ale aj veľmi potrebný.
Prvoradým cieľom sa stali príležitosti s nehnuteľnosťami
v menšinových komunitách v celej krajine.
Kapitál od inštitúcií sa nekonal.
Počúval som viac „nie“ ako „áno“.
Ale všetkým sme to ukázali.
Vo štvrtiach vyrastali nové budovy.
Navrchu byty a naspodku obchody.
Každý chápal, o čo sa pokúšame,
a začalo sa nám to dariť.
Plánovali sme sa stať najdôležitejšou developerskou spoločnosťou
v menšinových komunitách v krajine.
Nuž, teraz prihráva naslepo s kapitálom v nehnuteľnostiach...
PRIATEĽ A ZABÁVAČ
...a s obchoďákmi a reštauráciami.
Niekto povedal, že Magic pretvoril mestské podnikanie.
RANNÁ ŠOU
Hľadal ľudí, ktorí mali podobnú túžbu a víziu,
ľudí, ktorí sa nebáli nadčasov a práce naviac.
Tento človek vstáva o 4.00 ráno...
PREZIDENTKA, JOHNSON ENTERPRISES
...a žije istou pracovnou morálkou.
Chodili sme zavčasu.
Pracovali sme cez obed, v soboty a nedele.
V sobotu alebo nedeľu som neostala doma
už asi pätnásť rokov.
Keď skončil s basketbalom, Johnson uprel zrak na podnikanie.
Teraz podniká s kinami, reštauráciami, nákupnými strediskami,
kaviarňami Starbucks a nehnuteľnosťami.
Jeho ríša má hodnotu asi pol miliardy dolárov.
Earvin toho chcel urobiť veľa.
Vždy som sa obával, že sa pokúšame o príliš veľa vecí.
Je to iba jeden človek.
Vždy sme hovorili o deťoch.
Dávno predtým, než sme sa vzali.
A vždy sme hovorili, že chceme veľkú rodinu, ako mal on.
Ale vtedy
sa nevedelo veľa o pacientoch s HIV a rodičovstve.
Preto nám radili, aby sme to sami neskúšali.
Viete, mal som dvoch synov
a keďže sme vedeli, že s Cookie už deti mať nebudeme,
rozhodli sme sa adoptovať.
Do života nám vstúpilo rozkošné bábätko.
Keď som ju doniesla domov, zavolala som E.J.-a:
„E.J., pozri, toto je tvoja nová sestrička.“
On na to: „Ach, aké pekné. Je zlatá.
A teraz ju vráť.“
Earvin si k deťom našiel cestu, keď sa stali batoľatami,
keď boli trochu obratnejšie.
Mal veľmi málo času. Musel vstávať do práce.
A takisto veľa cestoval, takže často nebol doma.
Aj keď veľa pracoval, keď bol doma, vedela som...
DCÉRA
...že pôjdeme na zmrzlinu alebo do kina,
alebo so mnou strávi kopu času v obchoďáku,
a nechá ma vyberať si oblečenie a tak.
Viete, no, často nás brával do kina, vlastne vždy, keď bol doma.
Viete, tie víkendy, keď bol doma, boli...
SYN
Všade nás brával.
Najstaršie spomienky, ktoré si vybavujem, sú,
keď prišiel otec...
SYN
...a stretli sme sa ako rodina.
A potom, keď som mal asi 11,
som do L.A. začal lietať sám.
A prvýkrát som videl, ako vyzerá veľkomesto,
a bol som na pláži, viete, a v Disneylande.
Pre chlapča z malého Lansingu to bolo úplne nadživotné.
Vždy si našiel čas na podstatné veci.
Ale, hej... Veľa pracoval
a, nuž, pretváral seba
a svoju, nuž, ríšu, na takú, akú ju chcel.
Na začiatku, keď sme vyrastali, chcel, aby som sa zaujímal o šport a tak.
Ale ja som nikdy na šport nebol,
aj keď som v piatok po škole hneď utekal na zápas.
Nemali sme na výber. Všetci sme chodili do Fóra.
Ak bol piatok, boli sme tam.
Hej, bol som na finále a všetko.
A všetci chlapi a chalani za mnou chodili
a hovorili: „Božemôj, to muselo byť niečo.“
Alebo: „A ten zápas v tom roku...“
A: „Keď tvoj otec prihral takú prihrávku...“ a podobne.
A ja som netušil, o čom hovoria.
Viete, dali sme ho na detský basketbal a on vybehol na ihrisko,
zbieral kvety a potom s nimi pribehol a daroval mi ich.
Natrhal mi kvietky.
Hovorila som mu: „E.J., máš chytať loptu.“
Keď som hrávala basketbal, mala som jeho číslo.
Tridsať dvojku.
Keď chodil na moje zápasy, bola som pod tlakom.
Mala som pocit, akoby sa na mňa všetci dívali.
Vždy som to svojim deťom pripomínal.
Všetko, čo urobíte, sa odrazí na vašich rodičoch.
Ako otec som hovorieval, že chcem, aby športoval,
aby bol ako ja.
Ak som urobil chybu,
ľudia mi vždy dali najavo, že bola horšia ako chyby môjho otca.
Alebo ak som niekedy zahral dobre,
bolo to skvelé, ale nikdy také skvelé, ako čo urobil otec v niektorom zápase.
Takže som si veľmi skoro prestal basketbal užívať.
Ale na druhej strane verím,
že by to bolo preňho ťažšie,
keby sa zo mňa, Elisy alebo Andreho vykľul nejaký zázrak,
ktorý by robil s loptou zázraky. Alebo niekto ako LeBron James.
Vlastne si myslím, že potreboval, aby tá sláva bola jeho.
Bolo pre neho ťažké... sa s tým starým svetom rozlúčiť,
a to preto, že mu ho vzali.
Nebol na odchod pripravený.
Miloval súťaženie.
A nie preto, že chcel uznanie.
Bolo to preto, že bol súťaživý.
Chýbali mi lakte. Chýbalo mi ich dostávať, ale aj rozdávať.
Chýbala mi tá príprava na súpera.
Chcem hrať.
Tak prečo tam nie som?
Takže v roku 1996,
teda, niekedy na začiatku, povedal: „Vraciam sa do hry.“
Ale vedel som...
Vedel som, že to dlho nepotrvá.
Dnes ráno Johnson ukončil špekulácie o svojom návrate.
Som naspäť. Áno, som.
Lístky začali miznúť hneď, ako sa fanúšikovia Lakers
dopočuli, že sa do tímu vracia Magic.
Strašne sa teším. Už dve či tri noci som poriadne nespal.
Bol to rok 1996. Bol som tam, keď sa Magic vrátil.
Vypredané. Juchú! Magic sa vracia do L.A., zlato!
MAGIC ZA PREZIDENTA
Bol som šporťák v rádiu
a povedal som si, že na ten zápas musím ísť.
DNES SA DO LAKERS VRACIA MAGIC
MAGIC, VITAJ SPÄŤ
Magic je veľkou súčasťou môjho detstva.
PRIATEĽ A KOMIK
V detstve som si ho kreslil.
Vidieť ho znovu na palubovke, nielen hrať, ale hrať skvele...
Magic je vnútri a vsieťuje!
Bol to životabudič.
Presahovalo to šport.
Keď Johnson včera vyšiel na palubovku za Lakers,
hral, akoby nikdy neodišiel.
Nazbieral 19 bodov, 8 doskokov a 10 asistencií.
Z toho, že sa vrátil a hral, som sa tešila, lebo sa tešil aj on.
Ale...
viete, nemyslela som si, že to bolo veľmi dobré.
Magic Johnson hovorí: „Prineste mi Michaela.“
Po včerajšom veľkolepom návrate vyzerá zázračný Johnson
pripravený na súboj s kráľom NBA Michaelom Jordanom.
Ach. Skúša.
Ale Pippen Magica odrazil.
A znovu Magic z Rodmanovej ruky. Prinízko.
Pre mňa bol veľmi smutný druhý zápas s Chicagom,
keď ich úplne rozbili.
Michaela poznám. Po zápase som s ním hovoril.
Cítil sa zle.
Teda, s Dennisom Rodmanom ich... úplne zdevastovali.
Pamätám si, že Dennis Rodman ho chcel blokovať.
Viete, nahuckali sme naňho Dennisa.
Magic plesol Rodmanovi po ruke,
obchádza ho a Rodman fauluje.
A... O-ou. On...
V tom zápase sa veľa hubovalo.
Povedal som mu: „Už v 1992 som ti povedal, že je tu nová partia.
Už to nie je o Magicovi a Larrym Birdovi.
Ideš dolu a my sme na ceste hore.“
Už tam nebolo vidieť tú svižnosť a rýchlosť.
Vďaka svojmu intelektu a veľkosti...
BÝV. KRÍDELNÍK LAKERS
...ešte stále dokázal ku hre prispieť.
Ale keď bude sezóna pokračovať... Dobehne vás to.
Nebol taký nadšený a šťastný, ako čakal.
Bolo to akési únavné a úplne iné.
...ako bráni teraz,
Blazers sa nemusia báť.
Čo poviete na tú reakciu?
Až to ho donútilo povedať: „Fajn, odchádzam.
MAGIC ZNOVU KONČÍ
Už to nie je, čo to bolo. Už o to nestojím.“
Dnes nie je smutný ani zlý deň. Je to dobrý deň,
pretože, nuž, lebo Boh ma požehnal návratom
a aj keď skončím, mi Boh bude ďalej žehnať.
POSLEDNÉ ZÁZRAČNÉ ZMIZNUTIE
Stále sa vracal a pokúšal sa oživiť minulosť,
čo sa skrátka nedalo.
Ale jeho myseľ funguje tak...
Earvin rozmýšľa spôsobom... Earvin funguje tak,
že sa pozerá priamo dopredu a vtedy k nemu prichádzajú nové vízie.
A tie ho vždy nadchnú.
Skúšal rôzne veci.
Najprv skúsil návrat a potom televíznu šou.
Za pár krátkych mesiacov Johnson odmoderuje Zázračnú hodinu,
televíznu talkshow neskoro večer.
Ahojte, máte sa? Fajn?
Na nedávnom zhromaždení programových manažérov
spracovával účastníkov a každému sa snažil predať svoju šou.
Ako sa máte? Rád vás spoznávam.
Bavili sme sa o tom. Považoval som to za zaujímavý nápad.
Ale keďže som sa staral o Davida Lettermana,
varoval som ho, že je to drsná brandža.
Máme tu Lena, Lettermana.
Vchádzaš do drsného ringu.
- Hej. - Prečo to robíš?
Lebo je to drsný ring.
Priamo z L.A. k vám prichádza Zázračná hodina.
Zázračná hodina bola...
Berte na vedomie, že to hovorí niekto, kto Magica zbožňuje.
Bola to jedna... nielen jedna z najhorších talkshow,
ale jedna z najhorších televíznych šou celkovo.
V prvom rade tu mám samé dvojčatá. Páni!
Pozrite na tie dvojčatá.
- Len kvôli mne? - Presne tak.
Veľmi rýchlo si uvedomil, že to nie je niečo, čo chce každý večer robiť.
Musel to byť váš každodenný chlieb.
Preňho to nebolo.
Jeho chlebom boli iné veci.
Skrátka mám pocit, že strkal prsty do primnohých koláčov.
Viete, Earvin a Magic sú úplne odlišní ľudia.
Magic je tá postava.
Chápete, je to ten svetobežník.
Magic stojí pred kamerami s veľkým úsmevom,
smeje sa a užíva si pozornosť.
Keď je na verejnosti, skrátka sa z neho stane nový človek.
Ale keď je doma, je veľmi, nuž, rezervovaný
a občas aj veľmi tichý.
Ako vo filme Rozpoltený. Skrátka sa bijú o pozornosť.
Viete, niekto... Earvin má tú pozornosť,
a potom sa niečo zmení, a zrazu vojde Magic.
Vtipné je, že môj otec má veľmi podobný mozog
a tak myslíme a spracovávame veci veľmi podobne.
Hľadal sa, tak ako som sa hľadal aj ja.
Cesta k tomu, kto som, bola tá najťažšia
a to hlavne preto, že nado mnou viselo to obrovské meno.
Akoby ma vždy... Keď som vyrastal, vždy ma sledoval.
Skúšal ma a...
Hlavne, keď som bol mladší, keďže ma to ťahalo
k ženskejším veciam a podobne.
A on, nuž... To nebolo dovolené.
Vždy sa chcel hrať so sestrinými bábikami,
hlavne s Barbie.
Obliekal im rôzne šaty.
A aj keď som mu to mnohokrát zakázala,
keď som vošla, znovu sa tak hral.
Vždy som si do postele prepašoval bábiky alebo ich rôzne šaty.
Skrýval som sa pred ním.
Ako keby som žil dvojitý život.
Bola možno hodina,
keď som bol sám vo svojej izbe, točil sa v šatočkách
a hral sa na zlú kráľovnú, alebo sa hral s bábikami. Nič viac.
V škole som mohol byť sám sebou,
ale doma... Nie.
Boli jarné prázdniny.
E.J. mal asi trinásť.
Boli sme na Havaji a vtedy som ho pristihla okukovať iného chlapca.
Rozprávali sme sa:
„Myslíš, že si gej? Páčia sa ti chlapci?“
On na to, že áno. A bol naozaj nervózny.
Než to vôbec povedal, vysvetlil som mu, že o mňa sa nemusí báť
a že som dávno vedel, kým je.
Videl som, ako mu z pliec spadla veľká ťarcha.
Myslím, že vtedy sa o tom už rozprával s Cookie,
ale s otcom ešte nie.
Uistila som ho, že ho podporím a že ho ľúbim.
„Ale ako to povieme ockovi?“
Keď sme sa vrátili z prázdnin,
rozhodla som sa mu to povedať hneď, aby sme to mali za sebou.
Chcela som sa cez to preniesť.
Povedal mi, že musím byť mužný, taký a taký.
Že takýto život pre mňa nechcel. Sedel som tam
a myslel si: „To sa mi počúva naozaj ťažko.“
Nebudem tu sedieť a klamať,
že som ho hneď prijal, pretože tak to nebolo.
E.J. odišiel z miestnosti. A ja som mu vynadala.
Neverila som, že to povedal.
„Je tým, kým je. Nechaj ho na pokoji.
Nechaj ho byť tým, kým chce.“
Po tom rozhovore som sa s ním bavil
a bolo to drsné.
Fakt drsné.
- Ako, bratku? - Tak čo sa deje?
Jeden večer som bol vonku v L.A.
s kamarátom, ktorý bol muž... Držali sme sa za ruky.
Keď som sa nasledujúce ráno zobudil, všetko sa zmenilo.
Bolo to úplne všade.
MAGICOV SYN JE GEJ
Magicov 20-ročný syn E.J.
Ukázali sa fotky, na ktorých sa drží za ruky s priateľom.
Všetci si chceli nájsť príbeh
a pýtali sa: „Tak čo, je gej?“
To bolo pre mňa náročné.
Mám svoje deti ochrániť.
Tú hodnotu mi odovzdal otec.
Pri E.J.-ovi som sa musel zastaviť
a povedať si: „Je tým, kým je.
Nemôžeš svoj život nútiť synovi.
To ty sa musíš zmeniť, nie on. Ty.“
Jedného dňa sme boli doma.
Počula som ho rozprávať pri synovej izbe
a divila som sa, prečo je hore tak skoro.
Povedal som mu: „Kýmkoľvek chceš byť,
a kýmkoľvek si, vždy ťa budem ľúbiť.“
Vtedy ma silno objal. Myslel som, že mi zlomí chrbát.
A vtedy som vedel, že to zvládneme.
#OZAJHORUCATEMA
E.J. Johnson.
Ty si s tou pravdou nevyšiel, skôr si s ňou vyrazil dvere.
O tom to celé je.
- Ľúbim ho takého, aký je... - Presne.
MAGIC A RODINA
To, že ma podporil,
veľa vypovedalo mnohým rodinám
a mnohým otcom a synom.
RODIČIA SÚ HRDÍ
Najmä inej farby pleti.
Videl som iba otcovskú lásku
a obrovskú hrdosť, keď o E.J.-ovi rozprával.
Netušil som, že niečo podobné budem zažívať o pár rokov.
BÝV. ROZOHRÁVAČ HEAT
WADEOVA PODPORA TRANS DCÉRY
A k tomu sa môžem vrátiť.
Som hrdý otec, ktorý hovorí o dieťati. Nič viac.
Naozaj rešpektuje, kým som, a že to ukazujem
a nebojím sa.
Veľmi ma potešilo to,
čo pre mnohých mladých urobil.
Už sa o tom zmienil.
A povedal, že sa veľa naučil tým, že je mojím otcom
a že ma pozoroval...
A myslím, že vtedy vlastne zistil,
že sme si viac podobní než odlišní.
Vtipné je, že sme si veľmi blízki.
Earvin pochopil, že veľa mladých s niečím zápasí.
Takže sme jeho nadáciu, ktorá sa predtým
sústredila iba na HIV/AIDS, rozšírili o štipendiá.
ŠTIPENDISTKA NADÁCIE
Nadácia mi bola rodinou.
Som bývalý štipendista...
ŠTIPENDISTA NADÁCIE
...programu Magica Johnsona a Taylora Michaela.
Nadácia vyhľadávala študentov,
ktorí potrebovali nielen finančnú pomoc, ale aj mentorstvo.
Veľká väčšina našich študentov čelí ťažkostiam.
Mali známky na vysokú, ale chýbali im prostriedky,
a tak im Nadácia Magica Johnsona pomohla.
Neposkytovali sme iba štipendiá,
ale aj nástroje na úspech.
Pochopili sme, že im nemôžeme len dať peniaze na školu,
ale že ich musíme podporovať celý čas.
V niekoľkých mestách sme mali technické centrá
s počítačmi, školeniami o životopisoch, cvičeniami o pohovoroch.
Na začiatku nás s tým programom začalo asi tridsať,
a potom to každý rok rástlo.
Tie tisícky detí, všetci tí mladí ľudia,
sme dostali na vysokú.
Je to skrátka nádherné.
Magic, ktorého sme láskyplne volali „ocko Earv“,
pre nás bol ako otec.
Ja som mala úžasného otca, ale on bol taký bonusový.
Volali sme ho „ocko Earv“. Teraz je ťažké ho volať Magic.
Volali ho „ocko Earv“
a, nuž, bol naozaj veľkou súčasťou ich životov.
Medzi nami nebol basketbalovou hviezdou.
Nebol to Earvin „Magic“ Johnson.
Bol vrúcny, láskavý a súcitný.
A chcel vidieť, ako rastieme.
Keď vidí potenciál, rád doň investuje, podporuje ho a polieva.
Dal nám sebadôveru. Plecia dozadu, bradu hore, vypnúť hruď.
Ste niekým. Máte čo povedať. A ľudia si to vypočujú.
Nebojácne napred.
To je to, čo z neho v mojich očiach robí hrdinu a legendu.
A dosiahol viac, ako si vôbec mohol predstaviť.
A stále pokračoval a ešte stále pokračuje.
Je možno
najlepším hráčom všetkých čias.
Prvý hráč, ktorý vyhral stredoškolský,
univerzitný, ligový aj olympijský titul.
Päťkrát bol najužitočnejším a má päť prsteňov NBA.
Zapôsobil aj ako úspešný podnikateľ.
Pomohol oživiť mestské štvrte.
Stal sa symbolom mesta Los Angeles a omnoho viac.
Zobral som so sebou mamu, otec vtedy nemohol.
A zrazu som zbadal, že má v očiach slzy.
Spýtal som sa, čo sa deje.
Povedala: „Nemôžem tomu uveriť. Tvoj starý otec...
Úplne by zošalel,
keby vedel... Jackie Robinson bol jeho obľúbenec.
Fandil mu, každý zápas počúval v rádiu,
a teraz ten tím, v ktorom Jackie hral... Ty si jeden z jeho vlastníkov.
Bol som dojatý.
Narodil som sa deň po Robinsonovom prvom zápase v Brooklyne.
V našej rodine to má veľký význam.
BÝV. PIVOT LAKERS
O 60 rokov neskôr
je to Magic.
Také šťastie... Také šťastie si skrátka nemôžete objednať.
Skrátka sa to stane.
Magic sa pridáva k novému tímu – L.A. Dodgers.
Jeho víťazná minulosť s Lakers a jeho obrovský úsmev
zrazu sami od seba zdvihli mrak,
ktorý sužoval Dodgers a ich fanúšikov.
Nedokážem...
Ani to nedokážem opísať.
Je to skvelý čas.
Môj otec nikdy nechcel byť nikomu dlžný.
Vždy mi hovoril, že auto, ktoré šoféruje, je jeho,
že dom, v ktorom bývame, je jeho.
To je moc Ameriky.
V roku 2020 Dodgers vyhrali všetko.
A o tomto to všetko je.
Viete, čo som im povedal, keď sme ich kúpili?
„Tieto prstene mám z NBA. Teraz chcem jeden z World Series.“
A dostal som ho. Hej!
Černošské chlapča z Lansingu.
Všetko je to o vlastníctve.
Tú hru teraz hrá.
Johnson znovu prináša zázraky
do milovaného tímu.
Povedali, že mám kúpiť tím Sparks. Tak som to urobil.
Do toho, Sparks!
Ak sa ho spýtate, čo ďalej,
odpovie vám: „Som rád, že sa pýtate. Deje sa toto.“
Ikona L.A., Magic Johnson,
je členom skupiny financujúcej LAFC,
nový, práve schválený futbalový klub.
Ako starší černoch to rád vidím.
BÝV. PIVOT LAKERS
Viete, robí veci o ktorých sa nám ani nesnívalo.
Earvin bol vždy priekopníkom
a najdôležitejšie na tom je
že dvere len neotvárame.
Uisťujeme sa, že ostanú otvorené pre tých, ktorí nasledujú.
WADE ĎALŠÍM VLASTNÍKOM JAZZ
Magic nám všetkým ukázal,
že všetko, čo sme pokladali za nedosiahnuteľné, je pre nás možné.
To je jeden z dôvodov, prečo ho všetci obdivujú.
Je prvým človekom, ktorý nás naučil, ako basketbalom zarábať
a ako tými peniazmi poskytnúť ľuďom inej farby pleti ekonomické príležitosti.
To je niečo obrovské.
Všetci sme mu dlžní.
BÝV. PIVOT LAKERS
Ľudia často hovoria o predošlých generáciách, ale ja vďačím Magicovi.
Magic Johnson spopularizoval
nemať výhovorky, nepadnúť a neostať na zemi.
Ak to niekto mohol...
ŠPORTOVÝ NOVINÁR ESPN
...bol to on, ale neurobil to.
A pozrite, ako dodnes žiari.
Síce mu chvíľu trvalo...
KAMARÁTKY Z UNIVERZITY
...kým sem prišiel,
ale to, aký je ku Cookie...
- Úžasné. - Chcel by to každý.
- Nádherný ľúbostný príbeh. - Je to... to áno.
Nech sú spolu kdekoľvek,
vždy ju hľadá a pýta sa na ňu.
Vždy ju drží za ruku, alebo ju hľadá.
- Presne. - Zbožňujem,
ako sa k nej správa a ako na ňu hľadí.
Je tam... Vidíte... Tak veľmi ju ľúbi...
Tá láska, ktorú k sebe cítia, je jednou z najkrajších vecí na nich dvoch.
To úžasné predstavenie vo Francúzsku
- bolo neuveriteľné. - Videl som, páni.
- Pre ňu. - Saint-Tropez.
Bolo to skrátka úchvatné.
Prekvapenie!
Ďakujeme, že ste súčasťou nášho 25. výročia.
Keď sa obzriem na tých 25 rokov...
Každý deň som sa modlila,
aby sa stal zázrak...
ale pochopila som, že ten sa už stal.
Stále je s nami.
Je stále zdravý.
Žijeme svoj zázrak.
Môžeme sa hádať o tom, kto je najlepší.
O Billovi Russellovi, Jerrym Westovi, Oscarovi Robertsonovi,
Wiltovi Chamberlainovi či Kareemovi Abdulovi-Jabbarovi.
Môžeme sa baviť o Jordanovi a LeBronovi.
A tak ďalej, a tak ďalej.
Nie je to pre to, že som ho trénoval,
alebo preto, že ho milujem, ale podľa mňa je on najlepší.
Každý má svoj názor.
Aj ja ho mám.
Ale, nuž, na tom, kto je lepší, nezáleží.
Do konca života budeme prepojení.
Volá sa Magic.
Takže bolo jasné, že to bude zázračné.
Nechápe vplyv svojho mena.
To meno tu ostane navždy.
Nikdy som si na to nezvykol.
Nemyslel som si, že sa to ujme, ani, že to vydrží.
A tu som.
Mám 61 rokov a ľudia ma stále volajú Magic.
Takže som sa asi mýlil,
a všetci ostatní mali pravdu.
Preklad titulkov: Martina Mydliar